ครับผมเจอะหูมา6เดือนกว่าๆมันยังไม่หามีไตขึ้นและยังมีหนองและเลือดออกผมทำความสะอาดแผลทุกวันใส่ก้านกระเทียมก็ไม่หายผมเจาะมา5รอบแล้วไม่หายสักทีควรทำไงคับ
สวัสดีค่ะ การเจาะหูเป็นการทำให้เกิดแผลเปิดที่ผิวหนังชนิดหนึ่ง ดังนั้นการดูแลจึงคล้ายกับดูแลแผลทั่วไป คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมาหากผ่านมา 6 เดือนแล้ว ไม่ควรมีเลือดหรือหนอง หรือคลำได้ก้อนแข็งบริเวณที่เจาะหูค่ะ ในกรณีนี้อาจเกิดการติดเชื้อ หรือมีแผลใหม่จากอุบัติเหตุหรือการเสียดสี หรือแพ้ตุ้มหูที่ใส่ ควรไปพบแพทย์เพื่อตรวจเพิ่มเติม และรับยาฆ่าเชื้อและกรีดระบายหนองถ้าจำเป็นการดูแลตัวเองเบื้องต้น ไม่ไปจับหรือโดนแผลบ่อยๆ เพราะอาจเพิ่มโอกาสติดเชื้อ งดการใส่ตุ้มหูไปก่อน ใช้สำลีชุบน้ำเกลือสะอาดเช็ดน้ำสีเหลืองที่ไหลออกมาเบาๆ รับประทานยาแก้ปวดได้ถ้ามีอาการปวดร่วมด้วย